Document ID: 31995R0713

RÅDETS FORORDNING (EF) Nr. 713/95 af 27. marts 1995 om ændring af forordning (EØF) nr. 620/71 om fastsættelse af rammebestemmelser for købekontrakter om hør- og hampestrå
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), særlig artikel 6,
under henvisning til forslag fra Kommissionen, og
ud fra følgende betragtninger:
Ifølge artikel 4a i forordning (EØF) nr. 620/71 (2) skal de kontraherende parter i kontrakterne om salg af hør angive, at salgsprisen er aftalt under hensyntagen til den målpris for hørfrø, der er omhandlet i artikel 1 i Rådets forordning (EØF) nr. 569/76 af 15. marts 1976 om fastsættelse af særforanstaltninger for hørfrø (3);
den støtteordning for hørfrø, der blev indført ved forordning (EØF) nr. 569/76, er blevet erstattet af den ordning, der indførtes ved Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (4); under disse omstændigheder bør artikel 4a i forordning (EØF) nr. 620/71 udgå -
UDSTEDT FØLGENDE FORORDNING:
Artikel 1
Artikel 4a i forordning (EØF) nr. 620/71 udgår.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 1995.

Labels: 2
17
19
6